P r e d k l a d a c i a     s p r á v a

	Informácia o vyhodnotení aktivít Ministerstva školstva SR na realizáciu Programového vyhlásenia vlády SR za rok 2001 bol vypracovaná na základe uznesenia vlády SR č. 565/1999 z 30. júna 1999.

	Úlohy Programového vyhlásenia vlády SR v pôsobnosti ministerstva školstva boli rozpracované na jednotlivé roky volebného obdobia v súhrnnom dokumente „Aktivity Ministerstva školstva SR na realizáciu Programového vyhlásenia vlády SR“. V predkladanej informácii je vykonané menovité hodnotenie plnenia rozpracovaných úloh v roku 2001.

	Pri hodnotení sa predovšetkým vychádzalo z podkladov odborných útvarov MŠ SR, kontrolných zistení odboru kontroly a z rokovaní operatívnej porady ministra. Z devätnástich prijatých konkrétnych úloh koncepčného, legislatívneho a organizačno-metodického charakteru bolo dvanásť splnených a splnenie siedmych úloh bolo presunuté do roku 2002.